**GUVERNUL REPUBLICII MOLDOVA**

**HOTĂRÂRE Nr. \_\_\_\_\_**

**din \_\_\_\_\_\_\_\_\_\_\_ 2024**

**cu privire la organizarea și funcționarea Instituției Publice Administrația Națională „Apele Moldovei”**

În temeiul art.7 lit. b) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), art. 32 alin. (2) din Legea nr. 98/2012 privind administrația publică centrală de specialitate (Monitorul Oficial al Republicii Moldova, 2012, nr. 160-164, art. 537), art.12 alin.(1) din Legea nr.246/2017 cu privire la întreprinderea de stat şi întreprinderea municipală (Monitorul Oficial al Republicii Moldova, 2017, nr.441-450, art.750) și art.6 alin.(1) lit. e) din Legea nr.121/2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), Guvernul HOTĂRĂŞTE:

1. Instituția Publică Administrația Națională „Apele Moldovei” (persoana juridică absorbantă) se reorganizează prin crearea instituției publice și prin fuziunea (absorbția):
   1. Întreprinderii de Stat „Direcția bazinieră de gospodărire a apelor”;
   2. Întreprinderii de Stat „Sistemul de Gospodărire a Apelor Nistru-Centru”;
   3. Întreprinderii de Stat „Direcția Nodul Hidrotehnic Costești-Stânca”.
2. Se aprobă:
   1. Statutul Instituției Publice Administrația Națională „Apele Moldovei”, conform anexei nr.1;
   2. Structura organizatorică a Instituției Publice Administrația Națională „Apele Moldovei”, conform anexei nr.2;
3. Se stabileşte efectivul-limită al Instituției Publice Administrația Națională „Apele Moldovei” în număr de 84 de unităţi de personal, din care 36 de unităţi pentru direcția generală Nodul Hidrotehnic Costești-Stânca.
4. Instituția Publică Administrația Națională „Apele Moldovei” de comun cu Agenția Proprietății Publice, în termen de 3 luni din data intrării în vigoare a prezentei hotărâri, vor efectua inventarierea bunurilor/patrimoniul întreprinderilor de stat indicate la pct. 1 și va realiza procesul de transmitere în administrarea instituției cât și terenurile fondului apelor, barajele proprietate publică a statului, inclusiv terenurile fîşiilor riverane de protecţie a apelor, digurile de protecție contra inundațiilor, proprietate publică a statului, vor fi transmise prin acte de predare-primire din gestiunea Întreprinderilor de Stat „Direcția bazinieră de gospodărire a apelor”, „Sistemul de Gospodărire a Apelor Nistru-Centru”, „Direcția Nodul Hidrotehnic Costești-Stânca”, în administrarea Ministerului Mediului (gestiunea Instituției Publice Administrația Naționale „Apele Moldovei”), astfel, bunurile persoanelor juridice reorganizate vor fi transmise integral Instituției Publice Administrația Națională „Apele Moldovei”, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.
5. Instituția Publică Administrația Națională „Apele Moldovei”:
   1. va subroga în drepturi și obligații întreprinderile de stat indicate la pct.4 și pct.5 care au contracte de investiții încheiate până la data intrării în vigoare a prezentului act normativ, în scopul executării contractelor respective;
   2. va gestiona, în modul stabilit de către Guvern, bunurile primite conform pct. 4 și pct.5.
6. Personalul salariat din întreprinderile de stat absorbite va fi transferat, cu respectarea prevederilor legislației muncii, la instituția publică absorbantă, asigurându-se integrarea acestuia în cadrul instituției respective. În cazul imposibilității transferului unor salariați, disponibilizarea se va efectua în conformitate cu Legii nr. 158/2008 și Codului muncii. Cheltuielile de disponibilizare a personalului persoanelor juridice absorbite vor fi asigurate din contul și în limitele mijloacelor financiare ale acestora.
7. Efectivul-limită al Agenţiei "Apele Moldovei" în număr de 12 de unități (cu statul de funcții publice) se transferă către Inspectoratul pentru Protecția Mediului, prin urmare la Punctul 2 din Hotărârea Guvernului nr. 548/2018 cu privire la organizarea și funcționarea Inspectoratului pentru Protecția Mediului (Monitorul Oficial al Republicii Moldova, 2018, nr. 210-223, art. 602), cu modificările ulterioare, va avea următorul cuprins:

„**2.** Se stabilește efectivul-limită al Inspectoratului pentru Protecția Mediului în număr de 285 de unități, din care 262 de unități cu statut de funcționari publici și 18 – personal de deservire tehnică, cu un fond anual de remunerare a muncii conform prevederilor legislației.”

1. Agenția Servicii Publice va opera gratuit modificările necesare în registrele de stat, la cererea Instituției Publice Administrația Națională „Apele Moldovei”.
2. Din Anexa nr.4 la Hotărîrea Guvernului nr. 902/2017 cu privire la organizarea și funcționarea Agenției Proprietății Publice (Monitorul Oficial al Republicii Moldova, 2017,  nr. 390-395,  art. 1011), se exclud următoarele poziții:
3. Î.S. „Direcția bazinieră de gospodărire a apelor”;
4. Î.S. „Sistemul de Gospodărire a Apelor Nistru-Centru”;
5. Î.S. „Direcția Nodului Hidrotehnic Costești-Stânca”.
6. Hotărârea Guvernului nr. 91/2019 pentru aprobarea Regulamentului cu privire la valorificarea terenurilor proprietate publică a statului (Monitorul Oficial al Republicii Moldova, 01.03.2019, nr. 76-85, art.127), se modifică după cum urmează:

La pct.2 după sintagma „cu excepția terenurilor” se adaugă sintagma „fondului apelor, terenurilor”.

1. Hotărârea Guvernului nr. 882/2014 pentru aprobarea Regulamentului privind organizarea şi funcţionarea Agenţiei „Apele Moldovei”, structurii şi efectivului-limită ale acesteia (Monitorul Oficial al Republicii Moldova, 2014,  nr. 325-332,  art. 950), cu modificările ulterioare, se abrogă.
2. Ministerul Mediului, în termen de 6 luni de la data intrării în vigoare a prezentei hotărâri:

1) va aduce actele sale normative în concordanță cu prezenta hotărâre;

2) va prezenta Guvernului propuneri privind modificarea actelor normative pentru aducerea lor în concordanță cu prezenta hotărâre.

**14.** Prezenta hotărâre intră în vigoare în termen de o lună de la data publicării în Monitorul Oficial al Republicii Moldova.

|  |  |
| --- | --- |
| **PRIM-MINISTRU** | **Dorin RECEAN** |
| **Contrasemnează:** |  |
|  |  |
|  |  |
| **Ministru Mediului** | **Sergiu LAZARENCU** |
|  | |